stanford-oval/wikipedia huggingface dataset:
Bekasi

| Bekasi |
| --- | --- |

 Bekasi
 Koordinaatit: 6°14′0″S, 107°0′0″E 
Valtio:  Indonesia
Provinssi:  Länsi-Jaava
Pinta-ala:  
 – Kokonaispinta-ala:  207 km²
Väkiluku (2015):  2 708 721
 – Väestötiheys:  13 086 as./km²
Infobox OKVirheellinen NIMI-arvo: 
Bekasi on kaupunki Länsi-Jaavan provinsissa Indonesiassa. Se sijaitsee Jakartasta itään ja on osa Jabotabekin suurkaupunkialuetta. Kaupungin pinta-ala on 207 neliökilometriä. Vuoden 2015 väestönlaskennan mukaan kaupungissa asui 2 708 721 asukasta.
Kaupungissa on runsaasti teollisuutta ja sieltä on vilkkaat liikenneyhteydet Jakartaan.
Aiheesta muualla

Kuvia tai muita tiedostoja aiheesta Bekasi Wikimedia Commonsissa
Arvottomat

| Arvottomat |
| --- | --- |
 Elokuvan juliste.
Ohjaaja:  Mika Kaurismäki
Käsikirjoittaja:  Aki Kaurismäki   Mika Kaurismäki
Tuottaja:  Mika Kaurismäki
Säveltäjä:  Anssi Tikanmäki
Kuvaaja:  Timo Salminen
Leikkaaja:  Antti Kari
Pääosat:   Matti Pellonpää  Pirkko Hämäläinen  Juuso Hirvikangas 
Valmistustiedot
Valmistusmaa:  Suomi
Tuotantoyhtiö:  Villealfa Filmproductions
Levittäjä:  Finnkino
Ensi-ilta:   1982-10-1515. lokakuuta 1982 (Suomi)  
Kesto:  119 minuuttia
Alkuperäiskieli:  suomi
Aiheesta muualla
IMDb 
Elonet
AllMovie
Infobox OKNimi-testi OK: 
Arvottomat on Mika Kaurismäen ohjaama suomalainen elokuva vuodelta 1982. Se on Kaurismäen ensimmäinen pitkä näytelmäelokuva. Kaurismäki sai elokuvan ohjauksesta Jussin vuonna 1983. Arvottomien käsikirjoituksen hän teki yhdessä veljensä Akin kanssa, joka toimi myös apulaisohjaajana. Matti Pellonpää näytteli elokuvassa ensimmäisen pääosansa.
Elokuvaa pidetään merkkiteoksena, jonka ansiosta suomalaisessa elokuvassa alkoi uusi aikakausi. Kulttielokuvaksi noussut road movie -lajityyppiä edustava elokuva matkaa Suomessa, jota ei enää ole, sillä monet kuvauspaikat hävitettiin pian kuvausten päättymisen jälkeen.
Juoni

Matti Pellonpään esittämä pikkurikollinen Manne riitautuu paikallisen rikollispomon (Esko Nikkari) kanssa ja joutuu lähtemään pakomatkalle ystävänsä Harrin ja mystisen Veeran kanssa, ajellen Volgalla. Manne on saanut haltuunsa arvokkaan taulun, jota myös pahat pojat havittelevat.
Näyttelijät

| 0 | 1 | 2 |
| --- | --- | --- |
|  Matti Pellonpää  | … |  Manne   |
|  Pirkko Hämäläinen  | … |  Veera   |
|  Juuso Hirvikangas  | … |  Harri Salminen   |
|  Esko Nikkari  | … |  Hagström   |
|  Jorma Markkula  | … |  Mitja   |
|  Asmo Hurula  | … |  Väyry   |
|  Ari Piispa  | … |  Vasili   |
|  Aki Kaurismäki  | … |  Ville Alfa   |
|  Aino Seppo  | … |  Tiina   |
|  Veikko Aaltonen  | … |  Juippi   |
|  Elina Kivihalme  | … |  Anna-Kaarina, Juipin vaimo   |
|  Veijo Pasanen  | … |  Carlos   |
|  Eija Vilpas  | … |  rulettiemäntä   |
|  Riitta Havukainen  | … |  tyttö autossa   |
Arvioita

Iltalehden Jyrki Laelman mukaan rikosfilmiltä näyttävä elokuva on ”myös paljon muuta, sillä se on sekä pako että mollisointuinen balladi kadonneesta maailmasta”.
Vuonna 1992 kuusikymmentä suomalaista elokuvakriitikkoa äänesti itsenäisyyden 75-vuotisjuhlan kunniaksi kaikkien aikojen parhaasta kotimaisesta elokuvasta. Valituksi tulivat tasaäänin Aki Kaurismäen Tulitikkutehtaan tyttö ja Mikko Niskasen Kahdeksan surmanluotia. Arvottomat jakoi kolmannen sijan Erik Blombergin Valkoisen peuran kanssa.
Palkinnot ja tunnustukset

Elokuvatuotannon laatutuki 1982
Valtion elokuvataiteilijapalkinto 1982: Aki Kaurismäki
Jussit 1983: paras ohjaus: Mika Kaurismäki.
Kirjoja

Talvio, Raija & Mattila, Mikko: Arvottomat - Tärkeintä on lähteminen. Aviador, 2024.
Aiheesta muualla

Sinisalo, Kati: Uusi dokumentti Mika Kaurismäestä sekä Arvottomat ja Valehtelija Teemalauantaissa 19.9. Yle Teema.  8.9.2015 (päivitetty 2.5.2017).
Lindfors, Jukka: ”Arvottomien” Kaurismäet Yle Elävä arkisto.  8.9.2006 (päivitetty 4.4.2018).
Ball (Iron Butterflyn albumi)

| Ball Iron Butterfly |
| --- | --- | --- |

Studioalbumin tiedot
 Julkaistu: helmikuu 1969
 Formaatti: LP, MC, CD
 Tuottaja(t): Jim Hilton
 Tyylilaji: psykedeelinen rock, heavy rock
 Kesto: 41.36
 Levy-yhtiö: ATCO Records
Listasijoitukset
  3.
Iron Butterflyn muut julkaisut
| In-A-Gadda-Da-Vida 1968 | Ball 1969 | Live 1970 |
Ball on Iron Butterfly-yhtyeen studioalbumi vuodelta 1969. Albumi nousi Yhdysvaltain albumilistalla sijalle 3. ja myi kultalevyn arvoisesti, mutta ei kuitenkaan yltänyt edellisen In-A-Gadda-Da-Vida-albumin myyntilukemiin. Kappaleet "In the Time of Our Lives" ja "Soul Experience" julkaistiin singleinä ja ne saivat pienehköä listamenestystä.
Kappaleet > A-puoli

In the Time of Our Lives – 4.46 (säv. Ingle, Bushy)
Soul Experience – 2.50 (säv. Ingle, Bushy, Brann, Dorman)
Lonely Boy – 5.05 (säv. Ingle)
Real Fright – 2.40 (säv. Ingle, Bushy, Brann)
In the Crowds – 2.12 (säv. Ingle, Dorman)
Kappaleet > B-puoli

It Must Be Love – 4.23 (säv. Ingle)
Her Favourite Style – 3.11 (säv. Ingle)
Filled With Fear – 3.23 (säv. Ingle)
Belda-Beast – 5.46 (säv. Brann)
Kappaleet > CD-version (1999) bonus-kappaleet

I Can't Help But Deceive You Little Girl – 3.34 (säv. Ingle)
To Be Alone – 3.05 (säv. Ingle, Robert Woods Edmondson)
Singlejulkaisut

"In the Time of Our Lives" b/w "It Must Be Love" (#96  Billboard Hot 100)
"Soul Experience" b/w "In the Crowds" (#75  Billboard Hot 100)
"Belda-Beast" (4:59 edit) b/w "Lonely Boy"
"I Can't Help But Deceive You Little Girl" b/w "To Be Alone"
Muusikot

Doug Ingle - laulu, urut
Erik Brann - kitara, taustalaulu, laulu (kpl. 9)
Lee Dorman - basso, taustalaulu
Ron Bushy - rummut, perkussiot
Boateng

Boateng on muun muassa seuraavien henkilöiden sukunimi:
Derek Boateng (s. 1983), ghanalainen jalkapalloilija.
George Boateng (s. 1975), alankomaalainen jalkapalloilija
Jérôme Boateng (s.1988), saksalainen jalkapalloilija, Kevin-Prince Boatengin veli
Kevin-Prince Boateng (s. 1987), ghanalainen jalkapalloilija, Jérôme Boatengin veli
Nana Boateng (s. 1994), ghanalainen jalkapalloilija.
| --- | --- |
: Tällä täsmennyssivulla luetellaan henkilöitä, joilla on sama sukunimi.
Arctic Design Week

Arctic Design Week on muotoiluaiheinen tapahtumaviikko, joka järjestetään vuosittain Rovaniemellä. Näitä tapahtumia on järjestetty vuodesta 2009. Muotoilun viikko sisältää foorumeita, taidetta ja kulttuuria, ruokatapahtumia, bisnestapahtumia sekä muita muotoiluun liittyviä tapahtumia.
Arctic Design Week koostuu kolmesta tukijalasta; bisnestapahtumista kuten Arctic Design Foorumit, ÄÄRI Arctic Design Exposta ja Arktista Vimmaa Kaupunkifestivaalista.
fi
Vuoden 2020 Arctic Design Week järjestettiin 16. – 22.3.2020 Rovaniemellä, Lapissa. Koronaviruspandemian takia tapahtuma muutti jonkin verran muotoaan.
Teemoja

Vuonna 2020 teemana on ReCreate.
Vuonna 2019 teemana oli Happiness.
Vuonna 2018 teemana oli Out of the Box
Vuonna 2017 teemana oli Arktinen muutos
Vuonna 2016 teemana oli Design Business in the Arctic
Vuonna 2015 teemana oli Transparency.
Vuonna 2014 teemana oli Intohimo ja käytännöllisyys
Vuonna 2013 teemana oli Arctic Lives.
Vuonna 2012 teemana oli Valoa ja pimeää
Vuonna 2011 teemana oli Arctic Design - Cold ja Hot
Vuonna 2010 teemana oli Ounasvaara.
vuonna 2009 teemana oli Muotoilu kuuluu kaikille.
Vuoden 2020 Arctic Design Weekin ohjelmakokonaisuuksia

Vuoden 2020 Arctic Design Weekin ohjelmakokonaisuuksia ==
Arktista Vimmaa  kaupunkifestivaali; elokuvat ja teatterinäytökset, näyttelyt, työpajat, taidetapahtumat, yleisötapahtumat
Arctic Design Week foorumit eli konferenssit
Lapin Yliopiston Taiteiden tiedekunnan näyttelyt ja muotoilun yritystapahtumat
Kiertotalouden sanoman levittäminen
Arctic Kitchen  ruokakonsepti
Arctic Design Weekin Awards Night - Palkintogaala
ÄÄRI Arctic Design Expo
Vaikuttaja- ja bisnesfoorumit

Arctic Design Foorumeita on järjestetty eri lokaatioissa ympäri Rovaniemeä. Vuosina 2019 ja 2020 foorumit järjestetään Kulttuuritalo Korundissa Rovaniemen keskustassa. Foorumeita on järjestetty myös Tiedekeskus Pilkkeessä ja Lapin yliopistolla.
Vaikuttaja- ja bisnesfoorumit > Puhujat Arctic Design Weekillä

Puhujat vuonna 2020:
Elinvoimaa muotoilusta foorumissa torstai 19.3.2020:
Mika Aaltonen
John Moore
Terhi Koipijärvi
Minni Haanpää
Maria Hakkarainen
Denys Lapointe
Gaëlle Le Gélard
Stefan Moritz
Jussi Impiö
Things+ team
Menestystä muotoilulla foorumissa perjantaina 20.3.2020:
Johannes Torpe, Tanska
Petri Pesonen - Finlayson oy
Essi Sundman - Lasilinkki oy
Pekka Kilpeläinen, Heikki Koivurova Heat-It
Bastiaan Terhorst, Alankomaat - Innoboost
Sari-Liia Tonttila, Ahjo Communications
Kati Koivunen, Lapin ammattikorkeakoulu
Heidi Kananen, Kaleva Media
Hanna Johnson, Indieplace oy
Things+ team
ÄÄRI Arctic Design Expo > Ääri Arctic Design Expo 2020

Ääri Arctic Design Expo järjestetään 20.–21.3.2020 ensimmäistä kertaa paikkana Kalotinlinna Rovaniemellä. Expossa monet designyritykset tuovat tuotteensa yleisön eteen helposti lähestyttävästi. Tapahtumaan on ilmainen sisäänpääsy. Paikan päällä on myös paikallisten yritysten pienimuotoinen muotinäytös.
Arktista Vimmaa -kaupunkifestivaali

Englanniksi käännettynä Arctic Passion city festival koostuu monista paikallisten järjestämistä tapahtumista. Mukana ovat mm. VisitRovaniemi, Rovaniemen kaupunki ja kaupunginkirjasto, Lapin yliopiston Taiteiden tiedekunta, kauppakeskukset, yrityksiä, urheiluseuroja, taiteilijoita, elokuvateattei BioRex Rovaniemi, Valsa ry, Lapin taiteilijaseura ja Maahiset ry sekä monia muita.
Arctic Design Week on luotu edistämään Arktisen alueen muotoilua ja yritystoimintaa. Se yhdistää muotoilutuottajia muotoilun tarvitsijoihin ja toimii oppimisalustana opiskelijaryhmille.
Muotoja-lehti

Muotoja-lehti tuotetaan ensimmäistä kertaa vuodelle 2020. Lehden tarkoitus on mainostaa, ja laajentaa kuvaa muotoilusta sekä näyttää, miten paljon paikallista osaamista ja intoa muotoiluviikon järjestäminen on vaatinut. Se tuo myös esille paikallista yritysosaamista sekä arktista mutoilua.
Arctic Design Week on osa World Design Weeks verkostoa.
Bernd Schneider (kilpa-autoilija)

| Bernd Schneider |
| --- | --- |

Henkilötiedot
Kansalaisuus:   Saksa
Formula 1 -ura
Aktiivivuodet:  1988–1990
Talli(t):  Zakspeed, Arrows
Kilpailuja:  34
Maailman­mestaruuksia:  0
Voittoja:  0
Palkintosijoja:  0
Paalupaikkoja:  0
Nopeimpia kierroksia:  0
MM-pisteitä:  0
Ensimmäinen kilpailu:  Brasilian GP 1988
Viimeinen kilpailu:  Espanjan GP 1990
Bernd Schneider (s. 20. heinäkuuta 1964 St. Ingbert) on saksalainen kilpa-autoilija.
Ura

Schneider aloitti uransa kartingissa, missä voitti vuonna 1980 Saksan mestaruuden, vuonna 1982 Euroopan mestaruuden Saksan joukkueessa ja vuonna 1983 Afrikan mestaruuden. Kartingista Schneider siirtyi Formula Ford -luokkaan, missä kilpaili eri puolilla Eurooppaa. Vuonna 1986 hän aloitti Euroopan Formula 3 -sarjassa, ja voitti heti seuraavana vuonna sarjan mestaruuden. Schneider pääsi ajamaan Zakspeedin ja Arrowsin talleihin Formula 1 -sarjaan kausiksi 1988–1990, mutta ei yksityistallin kalustolla saavuttanut mainittavaa menestystä.
Vuonna 1990 Joest Racing tarjosi mahdollisuutta ajaa Porsche 962:lla Interserie-kilpailuissa Euroopassa ja IMSA:n sarjassa Pohjois-Amerikassa.
Schneider menestyi siirryttyään vuonna 1992 DTM-sarjaan Mercedes-Benzin tehdastalliin. Hän voitti vuonna 1995 sarjan mestaruuden. Kun DTM-sarja lopetettiin, hän ajoi Mercedeksellä FIA GT -sarjaa, missä saavutti mestaruuden vuonna 1997.
Vuonna 2000, kun DTM herätettiin jälleen henkiin, Schneider voitti sarjan mestaruuden Mercedeksellä vuosina 2000, 2001 ja 2003. Vuonna 2002 hän sijoittui toiseksi.
Schneider asuu Monte Carlossa vaimonsa Nicolen ja kahden lapsensa kanssa. Hän harrastaa kartingia, tennistä, golfia, squashia ja biljardia.
Aiheesta muualla

Wikimedia Commonsissa on kuvia tai muita tiedostoja aiheesta .
Virallinen kotisivu
Benjamin Huggel

| 0 | 1 | 2 | 3 |
| --- | --- | --- | --- |

Henkilötiedot
Syntymäaika: 7. huhtikuuta 1977
Syntymäpaikka: Dornach, Sveitsi
Pelipaikka: puolustava keskikenttäpelaaja
Pituus: 190 cm
Lempinimi: Beni
Junioriseurat
1987-1996: FC Münchenstein
1996-1998: FC Arlesheim
Seurat
| Vuodet | Seura | O | (M) |
| 1998-2005 | FC Basel | 153 | (31) |
| 2005-2007 | Eintracht Frankfurt | 53 | (1) |
| 2007-2012 | FC Basel | 144 | (31) |
Maajoukkue
| 2003-2010 | Sveitsi | 41 | (2) |
 Seurajoukkueuran tilastot kattavat vain kansalliset sarjat, päivitetty 23. toukokuuta 2012.  Maajoukkueuran tilastot päivitetty 12. joulukuuta 2010.
Benjamin Huggel (s. 7. heinäkuuta 1977) on sveitsiläinen pelaajauransa jo lopettanut jalkapalloilija. Hän oli pelipaikaltaan puolustava keskikenttäpelaaja. Huggel edusti suurimman osan urastaan Raiffeisen Super Leaguessa pelaavaa FC Baselia, mutta vuosina 2005-2007 hän pelasi Bundesliigan Eintracht Frankfurtissa. Huggel pelasi Sveitsin jalkapallomaajoukkueessa vuosina 2003-2010.
Seurajoukkueura

FC Baselissa ammattilaisuransa vuonna 1998 aloittanut Huggel voitti ensimmäisen Basel-jaksonsa aikana kaksi kertaa Sveitsin cupin, kolme kertaa Sveitsin liigan sekä kerran Uhren Cupin. Vuonna 2005 hän siirtyi Bundesliiga-seura Eintracht Frankfurtin riveihin. Hän teki kahden Saksan-kauden aikana vain yhden maalin. Vuonna 2007 Huggel palasi Baseliin, jonka riveissä hän voitti vielä Sveitsin cupin kolme kertaa, Sveitsin liigan neljä kertaa ja Uhren Cupin kaksi kertaa. Hän lopetti uransa kauden 2011-12 päätteeksi.
Maajoukkueura

Huggel pelasi Sveitsin jalkapallomaajoukkueessa vuosina 2003-2010 41 ottelua ja teki kaksi maalia. Hän kuului joukkueeseen vuosien 2004 ja 2008 EM-kisoissa sekä MM-kisoissa 2010. Hän pelasi Sveitsin kaikki ottelut vuosina 2004 ja 2010, kun taas 2008 hän ei päässyt kentälle lainkaan. Vuonna 2005 hän sai kuuden ottelun pannan potkaistuaan Turkin valmentajaa, eikä näin päässyt osallistumaan MM-kisoihin 2006.
Käännös suomeksi
Blanchefosse-et-Bay

Blanchefosse-et-Bay
Blanchefosse-et-Bay on kunta Ardennesin departementissa Champagne-Ardennen hallintoalueella Ranskassa. Kunnassa oli 152 asukasta vuoden 1999 väestönlaskennassa. Blanchefosse-et-Bayn pinta-ala on 20 neliökilometriä.
Bathin ritarikunta

Ritarikunnan tunnuksia
Bathin ritarikunta (Order of the Bath, ennen Most Honourable Military Order of the Bath) on brittiläinen kunniaritarikunta, jonka perusti kuningas Yrjö I vuonna 1725. Bathin ritarikunta on brittiläisistä ritarikunnista neljänneksi korkein. Jäsenyyden myöntää Yhdistyneen kuningaskunnan hallitsija. Vuoden 1971 jälkeen se on voitu myöntää myös naisille.
Vuoteen 1815 saakka ritarikunnalla oli ainoastaan yksi jäsenluokka: Knight Companion (KB). Nykypäivänä ritarikuntaan sisältyy kolme jäsenluokkaa:
Knight Grand Cross (GCB) tai Dame Grand Cross (GCB)
Knight Commander (KCB) tai Dame Commander (DCB)
Companion (CB)
Aiheesta muualla

Kuvia tai muita tiedostoja aiheesta Bathin ritarikunta Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Order of the Bath
Käännös suomeksi
Battle Royale (kirja)

| Battle Royale (Batoru rowaiaru)> バトル・ロワイアル |
| --- | --- |

Alkuperäisteos
Kirjailija:  Kōshun Takami
Kieli:  japani
Genre:  draama, romantiikka, kauhu
Kustantaja:   Ōta shuppan    Viz Media
Julkaistu:  22. huhtikuuta 1999
ISBN:  1-56931-778-X
Löydä lisää kirjojaKirjallisuuden teemasivulta
Battle Royale (jap. バトル・ロワイアル, Batoru rowaiaru) on japanilaisen Kōshun Takamin kirjoittama romaani.
Battle Royale julkaistiin ensimmäisenä Japanissa vuoden 1999 huhtikuussa, ja se on yksi Japanin myydyimmistä ja kiistanalaisimmistaselvennä kirjoista[lähde? ]. Siitä tehtiin myöhemmin myös elokuva Battle Royale, joka sai myös jatko-osan Battle Royale II: Requiem, sekä 15-osainen samanniminen mangasarja, joka on myös saanut oman jatko-osansa, Battle Royale II: Blitz Royalen.
Kirjan englanninkielinen käännös julkaistiin Yhdysvalloissa vuoden 2003 helmikuussa, ja Gollancz julkaisi sen Isossa-Britanniassa vuonna 2007. Heyne on julkaissut kirjan saksankielisen käännöksen.
Bathin piirikunta (Virginia)

Bathin piirikunta (engl. Bath County) on Yhdysvaltojen Virginian osavaltiossa sijaitseva piirikunta. Sen väkiluku oli 4 147 vuonna 2019. Piirikunnan hallintokeskus on Warm Springsin kunta. Piirikunta perustettiin vuonna 1790.
Aiheesta muualla

Kuvia tai muita tiedostoja aiheesta Bathin piirikunta (Virginia) Wikimedia Commonsissa
Bergen (Pohjois-Hollanti)

| Bergen |
| --- | --- |
 Egmond aan Zee
 lippu:  vaakuna
 Bergen
 Koordinaatit: 52°40′00″N, 04°43′00″E 
Valtio:  Alankomaat
Provinssi:  Pohjois-Hollanti
Pinta-ala:  
 – Kokonaispinta-ala:  97,1 km²
Väkiluku (2016):  29 943
 – Väestötiheys:  308,4 as./km²
 
 www.bergen-nh.nl 
Infobox OKVirheellinen NIMI-arvo: 
Bergen on kunta ja kylä Alankomaissa, Pohjois-Hollannin maakunnassa. Kunnassa on arviolta 29 943 asukasta (vuonna 2016) ja sen pinta-ala on 97,1 neliökilometriä.
Aiheesta muualla

Kuvia tai muita tiedostoja aiheesta Bergen Wikimedia Commonsissa
Kartta Bergenin kunnasta. Rajat esittävät osoitteiden ja rakennusten perusrekisterin mukaisia asuinpaikkoja (Basisregistratie Adressen en Gebouwen (BAG) woonplatsen).
Bathinda

| Bathinda |
| --- | --- |
 Bathinda
 Koordinaatit: 30.23°N, 74.95°E 
Valtio:  Intia
Osavaltio:  Punjab
Piirikunta:  Bathinda
Korkeus:  210 m
Väkiluku (2011):  285 813
Aikavyöhyke:  UTC+5:30
Infobox OKVirheellinen NIMI-arvo: 
Bathinda (pandžabiksi ਬਠਿੰਡਾ, Baṭhiṇḍā) on kaupunki Intiassa Punjabin osavaltiossa. Vuonna 2001 siellä laskettiin olevan 217 256 asukasta. Tämä teki siitä Punjabin viidenneksi suurimman kaupungin.
Bathinda on merkittävä rautateiden risteysasema. Sieltä pääsee junalla Delhiin Patialan, Ambalan, Hisalin ja Rohtakin kautta. Matka kestää noin kuusi tuntia.
Ensimmäiset maininnat Bathindasta ovat 1200-luvulta. Vuoden 1750 paikkeilla Patialan maharadža valloitti Bathindan, ja alue pysyi osana Patialan ruhtinaskuntaa kunnes se liittyi Punjabiin 1856. [lähde? ]
Kaupunki sijaitsee osavaltion lounaisosassa lähellä Tharin autiomaata. Kesällä lämpötila käy lähellä 50 astetta, talvella lähellä nollaa.
Bathindassa on kaksi tekojärveä, ja sitä kutsutaankin järvikaupungiksi ("The Lake City").
Qila Mubarakin linnoitus
Aiheesta muualla

Kuvia tai muita tiedostoja aiheesta Bathinda Wikimedia Commonsissa
Bergen Group

Bergen Groupin Forsenin telakka-aluetta Norjassa (2015).
Bergen Groupin Laksevågin telakka-aluetta Norjan Bergenissä (2011).
Bergen Group on norjalainen meriteollisuuskonserni. Se toimii laivanrakennus- sekä offshore-teknologian aloilla. Bergen-konsernin päämaja sijaitsee Bergenissä Norjassa ja sillä on noin 1 900 työntekijää. Bergen Group ASA on noteerattu Oslon pörssissä vuodesta 2008.
Aiheesta muualla

http://www.bergengroup.no/ (Arkistoitu – Internet Archive)
Bolbe

Bolbe (m.kreik. Βόλβη, Bolbē) tai Vólvi (kreik. Βόλβη) voi viitata seuraaviin:
Bolbe, okeanidi kreikkalaisessa mytologiassa
Vólvi, antiikin Bolbe, järvi Makedoniassa Kreikassa
Vólvi, kunta Thessalonikin alueyksikössä Keski-Makedonian alueella Kreikassa
Bolbe, antiikin aikainen kaupunki Mygdoniassa lähellä Bolbe-järveä
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Bolbe”, voi hakea sivunnimihaulla, laajalla sivunnimihaulla tai tekstihaulla.
Benjamin Helander

Benjamin Helander (1916)
Anders Benjamin Helander (2. maaliskuuta 1876 Kuopio – 10. marraskuuta 1949 Helsinki) oli suomalainen metsänhoitoalan asiantuntija ja johtaja.
Henkilöhistoria

Helanderin vanhemmat olivat rehtori Anders Helander ja Lovisa Augusta Frosterus. Hänen puolisonsa vuodesta 1900 oli Berta Johanna Lindgren (s. 1877), metsänhoitaja Martin Anders Johannes Helander ja arkkitehti Arne Helander olivat heidän poikiaan. Helander pääsi ylioppilaaksi 1893 Kuopion lyseosta ja valmistui Evon metsäopistosta 1896, jolloin hänestä tuli metsäkonduktööri. Helsingin yliopistosta hän valmistui filosofian maisteriksi 1918 ja lisensiaatiksi 1923. Helander toimi opettajana Kurkijoen yleisessä maanviljelyskoulussa 1898–1903 ja Tuomarniemen metsäkoulussa 1903–1906. Hän oli järjestötehtävissä 1906–1910, toimi Helsingin yliopiston metsänhoitajana ja metsäteknologian opettajana 1910–1919 sekä oli Pekkalan kartanon isännöitsijänä Ruovedellä 1919–1929. Vuosina 1928–1946 Helander oli Keskusmetsäseura Tapion toimitusjohtaja. Helander toimi asuinpaikkansa Kulosaaren kunnanvaltuustossa. Helander oli valitsijamies Suomen presidentinvaalissa 1925. Professorin arvo hänelle myönnettiin 1936.
Julkaisuja

Maanviljelijäin metsänmyynti, 1906
Sananen tukkipuista ja niiden arvosta. Suomen metsänhoitoyhdistys Tapion kansankirjasia n:o 1. Helsinki 1906, 4. painos 1910
Metsäkilpailuun osaaottavan maamiehen metsänhoidon opas. Suomen metsänhoitoyhdistyksen käsikirjasia n:o 2. Helsinki 1907
Kannattaako pienemmän puutavaran myynti ja miten sen hakkaus olisi toimitettava?. Hämeenlinna 1908
Metsänhoidon alkeita : kansakouluissa annettavaa opetusta silmälläpitäen. Suomen metsänhoitoyhdistys Tapion käsikirjasia n:o 5. Hämeenlinna 1909
Yleiskatsaus maanviljelys- ja talousseurojen metsänhoidolliseen toimintaan vuonna 1908 : Tapion toimistossa tehtyjen laskujen nojalla. Hämeenlinna 1909
Pienen puutavaran vientitulleista, 1910
Evon metsäopiston avaamisen 50-vuotispäivänä 1.3.1912. Helsinki 1912
Metsänmyyjän käsikirja. Suomen metsänhoitoyhdistys Tapion käsikirjasia n:o 8. Helsinki 1913
Suomen Metsänhoitoyhdistys Tapion synty : katsaus virtauksiin yksityismetsänhoidon edistämistyön alalla vv. 1897–1907. Suomen Metsänhoitoyhdistys Tapio, Helsinki 1914
Metsänkäyttöoppi. WSOY 1918, 2. painos 1922
Tervateollisuus ; kirj. A. Benj. Helander ja Emil Vesterinen. Kauppa- ja teollisuuskomisioni, Helsinki 1918
Puutavarain vientitullit : vastaisen tullipolitiikkamme suunnittelua metsätaloutemme kannalta. Tekijä, Helsinki 1918
Pihkan juoksutuksesta : Liettuassa, Puolassa ja Saksassa tehtyjen havaintojen mukaan. Suomen metsänhoitoyhdistyksen erikoistutkimuksia n:o 11. Helsinki 1919
Metsätalouden tarjoamasta ansiotyöstä. 1, Kruununmetsät vv. 1911–1913. Acta forestalia Fennica 30. Suomen metsätieteellinen seura, Helsinki 1923
Puutavarat (Liike-elämä XI), 1925
Maanomistaja metsäntuotteitensa jalostajana : esitelmä Viipurissa 27. 2 1927 pidetyillä metsäpäivillä. Viipuri 1927
Metsäopetuksestamme : joitakin mietteitä metsänhoitajain kasvatuksesta nykyisin. Helsink 1928
Pekkalan kartanon metsätalous. Acta forestalia Fennica 34, 26. Suomen metsätieteellinen seura, Helsinki 1928
Puutavaran mittauksesta Norjassa ja Ruotsissa, 1930
Metsämyynnin yhteydessä tapahtuva puutavaran mittaus. Helsinki 1931
Kuusen ja männyn vesisolujen pituusvaihtelut. Julkaisu / Puutekniikan tutkimuksen kannatusyhdistys n:o 14. Helsinki 1933
Anton Gabriel Blomqvist ja hänen aikalaisensa. Acta forestalia Fennica 43, 2. Suomen metsätieteellinen seura, Helsinki 1936
Onko viljelysmaan ja metsän välinen kilpailu kasvanut ja mihin se johtaa?. Helsinki 1939
Metsä- ja kielipolitiikkaa puolisen vuosisataa sitten. Acta forestalia Fennica 50, 1–10. Suomen metsätieteellinen seura, Helsinki 1942
Suomen puun tie metsästä maailmalle – Det finska trädets färd från skogen ut i världen ; valokuvat Otso ja Matti Pietinen ; kuvien tekstit Otso Pietinen. Sininen kirja, Porvoo 1948
Suomen metsätalouden historia. WSOY 1949
Tornator-yhtiön vaiheita 1908 ... 1932. Enso-Gutzeit osakeyhtiö, Helsinki 1975